30. 1. 84 De Europæiske Fællesskabers Tidende Nr. C 23/49 
Udtalelse om forslag til Rådets henstilling om et internationalt huckepack-selskab 
(84/C 23/16) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 179 af 6. juli 1983, side 4. 
A. UDTALELSENS JURIDISKE GRUNDLAG 
Rådet besluttede den 11. juli 1983, i medfør af artikel 198, stk. 1(2) i traktaten om 
oprettelse af Det europæiske økonomiske Fællesskab, at høre Det økonomiske og soci­
ale Udvalg om det nævnte emne. 
/ 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 212. plenarforsamling afholdt i 
Bruxelles, den 23. og 24. november 1983 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, stk. 1 (2), 
under henvisning til Rådets beslutning af 11. juli 
1983 om at anmode om Det økonomiske og sociale 
Udvalgs udtalelse om ovennævnte forslag, 
under henvisning til beslutning truffet af Udvalgets 
præsidium den 5. juli 1983 om at pålægge Afdelin­
gen for transport og kommunikation at udarbejde 
udtalelsen herom (artikel 22 i forretningsordenen), 
under henvisning til udtalelse vedtaget af Afdelin­
gen for transport og kommunikation på det 153. 
møde den 9. november 1983, 
under henvisning til mundtlig beretning aflagt af 
ordføreren, Querleux (artikel 29 i forretningsorde­
nen), 
under henvisning til forhandlingerne på den 212. 
plenarforsamling den 23. og 24. november 1983, 
mødet den 24. november 1983, og 
ud fra følgende betragtninger: 
Kommissionen bebudede i sin meddelelse til Rådet 
om et handlingsprogram for det internationale jern­banesamarbejde nogle konkrete foranstaltninger til 
gennemførelse af dette program; 
nogle af de påtænkte aktioner vedrører huckepack-
transport; 
denne nye transportteknik fortjener at blive udviklet 
på grund af de mange fordele, som den har at byde 
på-
enstemmigt 
VEDTAGET FØLGENDE UDTALELSE: 
1. Generelle bemærkninger 
1.1. Udvalget er enig med Kommissionen i, at 
huckepack inden for international godstransport er 
en multimodal transportteknik med mange fordele: 
— for brugerne: hurtig og regelmæssig service, 
transportpriser der aftales frit med huckepack-
selskaberne inden for rammerne af markedsøko­
nomien, 
— for samfundet: optimal udnyttelse af de eksiste­
rende jernbane- og vejinfrastrukturer, besparelse 
af oliebaseret energi, færre ulykker som følge af 
en vis mindskelse af vejtrafikken, 
— for arbejdstagerne i transportsektoren: kombi­
nation af de meget udførligt gennemarbejdede 
og nøje overvågede regler om arbejdsvilkår 
Nr. C 23/50 De Europæiske Fællesskabers Tidende 30. 1.84 
inden for jernbanerne og de ikke mindre gun­
stige regler, der som en selvfølge anvendes på 
vejtransportafsnittene, som inden for huckepack 
sjældent overstiger 150 til 200 km. 
1.2. Udvalget finder det derfor særdeles velanbragt 
med et forslag til henstilling, som stiller sig positivt 
til Interunit, der har jernbaneselskaber og hucke-
pack-selskaber som deltagere, og hvis formål er 
forskning, koordinering og udvikling af godstrans­
port via huckepack. 
1.3. Det ville være ønskeligt, at Interunit havde 
kontakt med de kompetente nationale organer, som 
udarbejder undersøgelser om huckepack. 
2. Særlige bemærkninger 
2.1. Artikel 1 
Udvalget konstaterer, 
— at samtlige jernbaneselskaber i EF, som har 
huckepack-forbindelser, allerede er tilsluttet 
Interunit. Så vidt det er afdelingen bekendt, gør 
jernbanenettene i Danmark, Grækenland, Lux­
embourg og Irland endnu ikke brug af denne 
teknik, og i Det forenede Kongerige er man kun 
så småt begyndt at interessere sig for den, 
— at næsten alle de eksisterende huckepack-sel-
skaber i EF, er medlemmer af Interunit, 
— at artikel 9 i Interunits vedtægter udtrykkeligt 
fastsætter, at alle nationale huckepack-selskaber 
Bruxelles, den 24. november 1983. og jernbanenet kan opnå medlemskab af Inter­
unit. 
2.2. Artikel 2 
Udvalget har noteret sig oplysningerne om, at med­
lemmerne af Interunit i en påfølgende etape kan 
tænkes — alt afhængigt af udviklingstempoet — at 
koordinere indkøb og drift af specialiserede gods­
vogne i en vognpulje. På denne måde kan man 
opnå optimal udnyttelse af materiellet såvel teknisk 
som økonomisk, hvilket fuldt ud retfærdiggør hen­
stillingen i artikel 2 (navnlig derved, at der i materi­
ellets specifikationer tages hensyn til de forskellige 
restriktioner inden for EF's jernbanenet, således at 
et samarbejde bliver muligt.). 
3. Konkluderende betragtninger 
3.1. Endelig kontaterer Udvalget, at 
— huckepack-selskaberne og de jernbanenet, som 
er tilsluttet Interunit, ikke nærer noget ønske om 
at tillægge Interunit nogen kommerciel rolle i 
forbindelse med udbudet af transportydelser 
inden for huckepack, 
— en huckepack-transportvirksomhed, der ikke er 
medlem af Interunit, ikke af den grund forhin­
dres i at udføre huckepack-transport. 
3.2. Udvalget er ligeledes enig med Kommissionen 
i, at forslaget er foreneligt med artikel 85, stk. 1, i 
EØF-traktaten. 
3.3. Udvalget godkender af alle de nævnte grunde 
Kommissionens forslag. 
Fran^ois CEYRAC 
Formandfor 
Det økonomiske og sociale Udvalg